Flateyjarbók

Flateyjarbók eli ”Flateyn kirja” on laaja keskiajan islantilainen kokoelmakäsikirjoitus, GKS 1005 fol. joka sisältää kuningassaagoja ja islantilaissaagoja sekä niihin liitettyjä lyhytsaagoja ja tarinoita (yks. þáttr). Lisäksi siinä on jonkin verran myös runoutta ja lyhyempiä historiatekstejä (esimerkiksi Norjan löytäminen). Osa teksteistä on säilynyt vain Flateyjarbókissa, joidenkin osalta taas Flateyjarbókissa on säilynyt versio tai sellaisia saagan tai tarinan osia, joita ei tunneta muista käsikirjoituksista. Kolbrún Haraldsdóttir 1993, 198; Simek & Hermann Pálsson 2007, 93. ==Tekijät ja omistaja== Käsikirjoitus on laadittu vuosien 1387–1390 välisenä aikana, mutta käsikirjoituksessa oleviin annaaleihin on lisätty merkintöjä vuoteen 1394 saakka. Käsikirjoituksen on laatinut kaksi islantilaista kirkonmiestä, Jón Þórðarson (k. 1397 jälkeen) ja Magnús Þórhallsson, joista jälkimmäinen laati käsikirjoitukseen myös kuvituksen. Tekstejä kopioidessaan he ovat käyttäneet työnsä pohjana jopa lähes viittäkymmentä käsikirjoitusta, jotka ovat olleet peräisin jostain kirkollisesta keskuksesta tai luostarista, todennäköisesti Þingeyrarin tai Reynistaðrin luostareista tai Hólarin piispainistuimen kirjastosta. Kirjan omisti ja todennäköisesti myös tilasi varakas pohjoisislantilainen tilallinen Jón Hákonarson (s. 1350). Kolbrún Haraldsdóttir 1993, 197–198; Simek & Hermann Pálsson 2007, 93. ==Yleistä Flateyjarbókista== Flateyjarbók koostuu yhteensä 225 lehdestä. Se on laajin kaikista keskiajan islantilaisista käsikirjoituksista ja kuvituksensa ansiosta myös niistä kaikkein kaunein. Käsikirjoitusta laadittaessa on pyritty luomaan eheä kuvaus Norjan historiasta. Alkuperäiseen käsikirjoitukseen, joka sisälsi vain 202 sivua, on yhdistetty yksittäisten Norjan kuninkaiden Olavi Tryggvenpojan, Pyhän Olavin, Sverre Sigurðrinpojan ja Haakon IV Haakoninpojan elämäkerrat. Niiden yhteyteen on lisätty myös sellaisia yksittäisiä lyhyitä tarinoita ja saagakatkelmia tai kokonaisia saagoja, joiden kerronnassa on jollain tapaa sivuttu myös näiden kuninkaiden elämää. Flateyjarbókissa nykyään olevat loput 23 sivua on lisätty käsikirjoitukseen 1400-luvun jälkipuoliskolla, ja ne sisältävät toisen kuningassaagojen kokoelmakäsikirjoituksen Morkinskinnan (1200-l.) saagaversion kuningas Magnús Hyvästä (isl. góði) ja Haraldr Ankarasta (isl. harðráði).Kolbrún Haraldsdóttir 1993, 197–198; Simek & Hermann Pálsson 2007, 93, 272. == Käsikirjoituksen tekstit == Flateyjarbók sisältää seuraavat tekstit: Kolbrún Haraldsdóttir 1993; Simek & Hermann Pálsson 2007; Tekstien paikasta käsikirjoituksessa, ks. GKS 1005 fol. Handrit.is -sivustolla. * Geisli – hengellinen runo Pyhästä Olavista * Ólafs ríma Haraldssonar – rímur- runo Pyhästä Olavista (varhaisin esimerkki rímur-runoudesta); säilynyt vain Flateyjarbókissa * Hyndluljóð – Edda-runo Hyndlan laulu, joka on säilynyt vain Flateyjarbókissa * Katkelma Adam Bremeniläisen teoksesta Gesta Hammaburgensis Ecclesiae Pontificum * Sigurðar þáttr slefu * Hversu Noregr byggðist * Norjan kuninkaiden sukupuita * Eireks saga víðförla * Ólafs saga Tryggvasonar en mesta, eli (pisin) Olavi Tryggvenpojan saaga, jossa seuraavat saagat ja lyhytsaagat: ** Grœnlendinga saga, joka ei ole säilynyt missään muussa käsikirjoituksessa ** Færeyinga saga ** Jómsvíkinga saga ** Otto þáttr keisara ** Þorleifs þáttr jarlaskálds , joka säilynyt vain Flateyjarbókissa ** Fundinn Noregr ** Orkneyinga þáttr ** Albani þáttr ok Sunnifu ** Íslands bygging ** Þorsteins þáttr uxafóts, joka säilynyt vain Flateyjarbókissa ** Sörla þáttr ** Stefnis þáttr Þorgilssonar ** Rögnvalds þáttr ok Rauðs ** Hallfreðar þáttr vandræðaskálds ** Kjartans þáttr Ólafssonar ** Ögmundar þáttr dytts ** Norna- Gests þáttr ** Helga þáttr Þórissonar ** Þorvalds þáttr tasalda ** Sveins þáttr ok Finns ** Rauðs þáttr hins ramma ** Hrómundar þáttr halta ** Þorsteins þáttr skelks, joka säilynyt vain Flateyjarbókissa ** Þiðranda þáttr ok Þórhalls ** Kristni þáttr ** Eiríks saga rauða ** Svaða þáttr ok Arnórs kerlingarnefs ** Eindriða þáttr ilbreiðs ** Orms þáttr Stórólfssonar, joka säilynyt vain Flateyjarbókissa ** Hálfdanar þáttr svarta ** Haralds þáttr hárfagra ** Hauks þáttr hábrókar * Ólafs saga helga eli Pyhän Olavin saaga, joka sisältää seuraavat saagat ja tarinat: ** Fóstbrœðra saga ** Orkneyinga saga ** Færeyinga saga ** Nóregs konungatal, joka on säilynyt vain Flateyjarbókissa ** Haralds þáttr grenska ** Ólafs þáttr Geirstaðaálfs ** Styrbjarnar þáttr Svíakappa ** Hróa þáttr heimska ** Eymundar þáttr hrings ** Tóka þáttr Tókasonar ** Ísleifs þáttr byskups ** Eymundar þáttr af Skörum ** Eindriða þáttr ok Erlings ** Ásbjarnar þáttr Selsbana ** Knúts þáttr hins ríka ** Steins þáttr Skaptasonar ** Rauðúlfs þáttr ** Völsa þáttr, joka säilynyt vain Flateyjarbókissa ** Brenna Adams byskups * Sverris saga – kuningas Sverre Sigurðrinpojasta kertova saaga * Hákonar saga Hákonarsonar – kuningas Haakon IV Haakoninpojasta kertova saaga * Styrmir Kárasonin lisäys Ólafs saga helgaan * Saaga kuningas Maunu Hyvästä ja kuningas Harald Ankarasta * Hemings þáttr Áslákssonar * Auðunar þáttr vestfirzka * Sneglu-Halla þáttr * Halldórs þáttr Snorrasonar * Þorsteins þáttr forvitna * Þorsteins þáttr tjaldstæðings * Blóð- Egils þáttr * Grœnlendinga þáttr * Helga þáttr ok Úlfs * Játvarðar saga helga – saaga Itä-Anglian kuninkaasta pyhästä Edmundista eli Edmund Marttyyrista * Flateyjarannálar – annaalit ==Lähteet== * Kolbrún Haraldsdóttir. 1993. Flateyjarbók. Teoksessa Medieval Scandinavia: An Encyclopedia, toim. Phillip Pulsiano. New York: Garland, 197–198. * Simek, Rudolf & Hermann Pálsson. 2007. Lexikon der altnordischen Literatur . Kröners Taschenausgabe 490. Stuttgart: Kröner. ===Viitteet=== ==Aiheesta muualla== * Flateyjarbók, niteet 1, 2 ja 3 = Unger, Carl Rikard (toim.). 1860–1868. Flateyjarbók. En samling af Norske Konge-sagaer med indskudte mindre fortællinger om begivenheder i og udenfor Norge samt annaler (3 Vols.). Christiania: [s.n]. * Flateyjarbók muinaisislanniksi, Guðbrandur Vigfússon ja C.R. Unger, 1860-1868 (Heimskringla.no) -sivustolla Luokka: Saagat Luokka:Muinaispohjoismainen kirjallisuus Luokka: Keskiajan kirjallisuus Luokka: Käsikirjoitukset